Karatekas ryg medaljes in | Netwerk24
Karatekas ryg medaljes in
Deur Martinette Hay 04 September 2019 06:03
Die karatekas wat aan Karate Suid-Afrika (KSA) se nasionale ontwikkelingskampioenskapsbyeenkoms in Durban deelgeneem het, is van links Hanré Dreyer, Annemie van Tonder, Rolf Wachter (sensei), Louis Lategan, Julia de Klerk en Gideon Grove.Foto: Photographic Solutions
Vyf lede van die Bethlehem-karateklub het op Saterdag 24 Augustus as deel van die Vrystaat-span aan Karate Suid-Afrika (KSA) se nasionale ontwikkelingskampioenskapsbyeenkoms deelgeneem.
Dié byeenkoms het by die Durban Universiteit van Tegnologie plaasgevind.
Die kompetisie was op ontwikkelingsatlete gefokus. Karatekas van oor die land heen het deelgeneem.
Die karatekas het aan die kata-afdeling in ouderdomsgroep en in die kumite-afdeling in ouderdom- en gewigsgroep deelgeneem.
Die volgende karatekas het medaljes verower:
Hanré Dreyer: brons vir kata (seuns 10/11 jaar) en goud vir kumite (seuns 10/11 jaar, onder 45 kg);
Annemie van Tonder: brons vir kata (meisies 14/15 jaar) en silwer vir kumite (meisies 14/15 jaar oor 54 kg);
Louis Lategan: silwer vir kata (seuns 12/13 jaar);
Julia de Klerk: brons vir kumite (meisies 12/13 jaar, oor 47 kg); en
Gideon Grove: brons vir kata (seuns 12/13 jaar).